Hans Aage Uthaug

Hans Aage Christophersen Lund Uthaug (født 9. januar 1824, død 13. september 1906 i Ørland) var gårdbruker på Uthaug og ordfører i Ørland 1880–81. Han overtok 2/5 av gården Uthaug fra faren i 1872; mens broren Kristoffer drev den andre delen av gården. 

Han satt i kommunestyret i 37 år, fra 1860 til 1897, og var ordfører i 2 år. Han var hovedmann for bygging av det første kommunehuset på Hårberg, og bidro økonomisk til kommunens del av bygget. Han donerte penger til orgel, misjonen og Uthaug bedehus og oprettet et legat for kristelig opplysning blant ungdom. Broren Jacob C. Uthaug var også ordfører i Ørland.

Referanser 

Ordførere i Ørland